Késsel támadt alvó férjére egy amerikai nő, mert azt álmodta, hogy a férfi megcsalja
Többször szúrta meg késsel az alvó férjét egy nő a Mississippi államban fekvő Moselle-ben. Az asszony elképesztő magyarázatot adott a tettére.
Több készszúrással sebesítette meg alvó férjét a 33 éves Lindsey Stephens december 27-én hajnalban. Az asszony a rendőröknek azt mondta, azért támadt rá a férfire, mert azt álmodta, hogy megcsalja őt – írja a SunHerald című helyi lap.

Stephens férjét hét késszúrás érte a hátán. A férfit kórházba szállították és megoperálták. Az asszonyt párkapcsolaton belüli erőszakkal vádolták meg és őrizetbe vették.

A bíróság 10 ezer dolláros (közel 3 millió forintos) óvadékot állapított meg, de az összeget csütörtökig senki sem tette le a nőért, így rács mögött maradt.

(Kiemelt képünk illusztráció)
Élet-Stílus